APSTIPRINĀTS

Rīgas Stradiņa universitātes

iepirkuma komisijas

2017.gada 5.oktobra sēdē,

protokols Nr. 62-7/303/1

IEPIRKUMA

**Gultas veļas, segu, spilvenu un dvieļu iegāde**

NOLIKUMS

ID Nr. RSU-2017/85/AFN-MI

Rīga, 2017

**1. Vispārīga informācija**

Iepirkums tiek rīkots pamatojoties uz Publisko iepirkumu likuma (turpmāk – PIL) 9.pantu.

#  Pasūtītājs

Pasūtītāja nosaukums: Rīgas Stradiņa universitāte (turpmāk – Pasūtītājs).

Reģistrācijas numurs: 90000013771

Juridiskā adrese: Dzirciema iela 16, Rīga LV-1007.

Pasūtītāja profila adrese: <http://www.rsu.lv>

**1.3.** **Iepirkuma nosaukums un identifikācijas numurs**

“Gultas veļas, segu, spilvenu un dvieļu iegāde”, identifikācijas Nr. RSU-2017/85/AFN-MI (turpmāk – Iepirkums).

**1.4. Iepirkuma priekšmets**

1.4.1. Iepirkuma priekšmets ir gultas veļas, segu, spilvenu un dvieļu (turpmāk - Prece) iegāde saskaņā ar Iepirkuma nolikuma Tehnisko specifikāciju - **“TEHNISKĀ SPECIFIKĀCIJA/TEHNISKAIS-FINANŠU PIEDĀVĀJUMS”** (***Iepirkuma nolikuma 2.pielikums***).

**1.5. CPV kods**: 39512000-4 (Gultasveļa.), 39516120-9 (Spilveni), 39514000-8 (Tualetes un virtuves tekstils), 39511000-7 (Segas un ceļojuma pledi).

**1.6. Iepirkuma līguma darbības laiks un obligātie līguma izpildes noteikumi**.

1.6.1 Preces pasūtījuma piegādes vieta: **Rīga, Dārza iela 5** un citās, pēc nepieciešamības, Pasūtītāja struktūrvienībās Rīgas pilsētas teritorijā.

1.6.2. Preces garantijas termiņš ir **ne mazāk kā noteikts Iepirkuma nolikuma 2.pielikumā “TEHNISKĀ SPECIFIKĀCIJA/TEHNISKAIS-FINANŠU PIEDĀVĀJUMS”.**

1.6.3. Pirmreizējais Preces pasūtījums pēc iepirkuma līguma (turpmāk- Līgums) noslēgšanas tiks veikts par apjomu, kas noteikts Iepirkuma nolikuma Tehniskajā specifikācija (***Iepirkuma nolikuma 2.pielikums***).

1.6.4. Turpmākie Preces pasūtījumi tiks veikti apjomā par summu ne mazāku par 100,00 EUR (viens simts *euro* un 00 centi) bez PVN vienā pasūtījuma reizē.

1.6.5. **Preces piegādes termiņš** –

1.6.5.1. pirmreizējais pasūtījums- **30 (trīsdesmit) kalendāro dienu laikā** no pasūtījuma veikšanas dienas;

1.6.5.2. turpmākie pasūtījumi- **10 (desmit) kalendāro dienu laikā** no pasūtījuma veikšanas dienas;

1.6.6. Piedāvātā Preces cenā jābūt iekļautām visām izmaksām, kas saistās ar Preces piegādes un/vai apmaiņas (ja tāda būs nepieciešama) izmaksām.

1.6.7. Par pasūtījuma izdarīšanas dienu ir uzskatāma diena, kad Pasūtītājs elektroniski veicis pasūtījumu nosūtot e-pastu uz Līguma izpildītāja norādītās kontaktpersonas e-pasta adresi.

1.6.8. Līguma (turpmāk – līgums) darbības laiks - **12 (divpadsmit)** mēneši no līguma noslēgšanas dienas vai līdz visu pasūtījumu summa – līgumcena sasniegs **33 000,00 EUR (**trīsdesmit trīs tūkstoši *euro* un 00 centi) bez PVN, atkarībā kurš nosacījums iestāsies pirmais. Gadījumā, ja līgumcena 12 (divpadsmit) mēnešu laikā nav apgūta, puses vienojoties var pagarināt līguma darbības laiku līdz līgumcenas sasniegšanai, bet ne vairāk kā uz 12 (divpadsmit) mēnešiem.

1.6.9. Pasūtītājs veic samaksu par Preci 30 (trīsdesmit) dienu laikā no Līguma izpildītāja rēķina saņemšanas dienas.

1.6.10. Pušu atbildība:

1.6.10.1. Ja kāda no līguma pusēm vispār neizpilda kādu no līguma izrietošajām saistībām, vainīgā līgumslēdzēja puse par katru no tām maksā otrai līgumslēdzēja pusei vienreizēju līgumsodu par katru neizpildes gadījumu 100,00 EUR (viens simts *euro* un 00 centi) apmērā.

1.6.10.2. Ja līgumslēdzēja puses kādu no līguma izrietošajām saistībām izpilda nepienācīgi vai neizpilda īstā laikā (termiņā), vainīgā līgumslēdzēja puse par katru no pārkāpumiem maksā otrai līgumslēdzēja pusei:

1.6.10.2.1. līgumsodu 1% (viena procenta) apmērā no laikā neizpildītās saistības par katru nokavēto dienu, ja konkrētā saistība ir izsakāma summā, bet ne vairāk kā 10% (desmit procentus) no līgumcenas, vai;

1.6.10.2.2. līgumsodu 15,00 EUR (piecpadsmit *euro* un 00 centi) apmērā par katru nokavēto dienu, ja konkrētā saistība nav izsakāma summā, bet ne vairāk kā 10% (desmit procentus) no līgumcenas.

1.6.10.2.3. Ja līguma izpildītājs vienpusēji atkāpjas no līguma, tad līguma izpildītājs maksā Pasūtītājam līgumsodu 2 000,00 EUR (viens tūkstotis *euro* un 00 centi) apmērā, 10 (desmit) kalendāro dienu laikā pēc Pasūtītāja rēķina par līgumsodu izrakstīšanas dienas, un līgums tiek izbeigts.

1.6.10.2.4. Līgumsoda samaksa neatbrīvo līgumslēdzēja puses no saistību izpildes.

1.6.10.2.5. Pasūtītājs ir tiesīgs ieturēt līgumsodu, veicot savstarpējos norēķinus ar Pārdevēju.

**1.7. Pretendents**

1.7.1. Pretendents ir PIL noteiktajos gadījumos un atbilstoši spēkā esošo normatīvo aktu prasībām reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem) piegādātājs vai piegādātāju apvienība, kas iesniegusi piedāvājumu Iepirkumā.

1.7.2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā norāda personu, kura pārstāv piegādātāju apvienību Iepirkumā, kā arī katras personas atbildības apjomu. Ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Iepirkuma pieteikumu.

1.7.3. Ja līguma slēgšanas tiesības Iepirkumā tiek piešķirtas piegādātāju apvienībai, pirms līguma slēgšanas piegādātāju apvienība pēc savas izvēles izveidojas atbilstoši noteiktam juridiskam statusam vai iesniedz Pasūtītājam sabiedrības līgumu, kurā noteikts, ka visi piegādātāju apvienības dalībnieki kopā un atsevišķi ir atbildīgi par līgumā noteikto darbu izpildi un pilnvara galvenajam dalībniekam pārstāvēt piegādātāju apvienību līguma izpildē un dalībnieku vārdā parakstīt dokumentus. Sabiedrības līgumā obligāti ir jānorāda, kādas personas ir apvienojušās piegādātāju apvienībā un katra piegādātāju apvienības dalībnieka veicamo darbu apjomu.

1.7.4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.

1.7.5. Pretendents var balstīties uz cita uzņēmēja iespējām, apliecinot atbilstību prasībai par finanšu apgrozījumu, tikai gadījumā, ja līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs līguma izpildi – šādā gadījumā pretendents piedāvājumā iesniedz šī uzņēmēja apliecinājumu, ka līguma slēgšanas gadījumā līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs līguma izpildi.

**1.8 Iepirkuma dokumentu saņemšanas vieta**

1.8.1. Pasūtītājs nodrošina brīvu un tiešu elektronisku pieeju Iepirkuma dokumentiem Pasūtītāja mājaslapā [www.rsu.lv](http://www.rsu.lv) sadaļas ”Dažādi -> Iepirkumi”, apakšsadaļā „Publiskie iepirkumi”.

1.8.2. Ja ieinteresētajam piegādātājam nav iespējas iepazīties ar Iepirkuma dokumentiem Iepirkuma nolikuma 1.8.1.punktā noteiktajā kārtībā vai ieinteresētais piegādātājs vēlas saņemt Iepirkuma dokumentus drukātā veidā, Pasūtītājs tos izsniedz ieinteresētajam piegādātājam 3 (trīs) darba dienu laikā pēc tam, kad rakstveidā saņemts šo dokumentu pieprasījums, ievērojot PIL noteikumus.

**1.9. Piedāvājumu iesniegšanas vieta un laiks**

1.9.1. Pretendents iesniedz piedāvājumu, kas sagatavots atbilstoši Iepirkuma nolikumam, **līdz 2017.gada 16.oktobrim plkst. 11:30**, **Rīgā, Kristapa ielā 30,** Rīgas Stradiņa universitātes Infrastruktūras departamenta Administratīvo funkciju nodrošināšanas iepirkumu nodaļā (1.stāvs).

1.9.2. Ja piedāvājums tiek sūtīts pa pastu, pretendents ir atbildīgs un uzņemas atbildību par to, lai Pasūtītājs saņemtu piedāvājumu Iepirkuma nolikuma 1.9.1.punktā norādītajā termiņā.

### 1.9.3. Iepirkuma komisija neatvērtu piedāvājumu nosūta pa pastu uz pretendenta norādīto adresi vai izsniedz pretendentam, ja piedāvājums iesniegts vai piegādāts Pasūtītājam pēc Iepirkuma nolikuma 1.9.1.punktā norādītā piedāvājuma iesniegšanas termiņa beigām.

### 1.9.4. Piedāvājumu atvēršana notiek slēgtā sēdē.

**1.10. Papildus informācijas pieprasīšana un sniegšana**

1.10.1. Ieinteresētie piegādātāji jautājumus par Iepirkuma nolikumu iesniedz rakstiskā veidā uz e-pastu: lelde.jirjena@rsu.lv un / vai sandija.mazlazdina@rsu.lv.

1.10.2. Par jautājuma saņemšanas dienu tiek uzskatīts saņemšanas datums darba laikā (no pirmdienas līdz ceturtdienai no plkst. 8:30 līdz 17:15 un piektdien no plkst. 8:30 līdz 16:00).

1.10.3. Ja piegādātājs ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Pasūtītājs vienlaikus ar papildu informācijas nosūtīšanu (elektroniski un/vai pa faksu un/vai pa pastu) ieinteresētajam piegādātājam, kas uzdevis jautājumu par Iepirkuma nolikumu, ievieto šo informāciju internetā mājas lapā [www.rsu.lv](http://www.rsu.lv) pie Iepirkuma nolikuma.

1.10.4. Ieinteresētajam piegādātājam ir pienākums sekot informācijai, kas tiek publicēta RSU mājas lapā saistībā ar Iepirkumu. Ja minētās ziņas Pasūtītājs ir ievietojis interneta mājas lapā, tiek uzskatīts, ka ieinteresētā persona ir saņēmusi papildu informāciju.

# 1.11. Iepirkuma kontaktpersona

Iepirkuma kontaktpersona: Infrastruktūras departamenta Administratīvo funkciju nodrošināšanas iepirkumu nodaļas iepirkumu projektu vadītāja Sjuzana Faizuļļina.

Kontaktpersona sniedz tikai organizatoriska rakstura informāciju par Iepirkumu.

Tālruņa numurs: +371 67060861.

E-pasta adrese: sjuzana.faizullina@rsu.lv vai sandija.mazlazdiņa@rsu.lv

**1.12.** **Noteikumi piedāvājuma sagatavošanai un iesniegšanai**

1.12.1. Pretendents var iesniegt tikai vienu piedāvājuma variantu par visu Iepirkuma priekšmeta apjomu.

1.12.2. Pretendents piedāvājumu sagatavo atbilstoši visām Iepirkuma nolikumā un tā pielikumos minētajām prasībām.

1.12.3. Pretendents iesniedz piedāvājuma dokumentu oriģinālu vienā iesietā sējumā (katalogi, bukleti un brošūras var tikt iesniegti neiesietā veidā un uz tiem jābūt pretendenta nosaukumam). Uz piedāvājuma oriģināla titullapas norāda „ORIĢINĀLS”.

1.12.4. Piedāvājumu iesniedz vienā aizlīmētā iepakojumā.

1.12.5. Uz iepakojuma norāda šādu informāciju:

|  |
| --- |
| Rīgas Stradiņa universitāteKristapa iela 30, Rīga LV-1046Infrastruktūras departamenta Administratīvo funkciju nodrošināšanas iepirkumu nodaļa*Pretendenta nosaukums, juridiskā adrese, tālrunis*Iepirkumam**„Gultas veļas, segu, spilvenu un dvieļu iegāde”**Iepirkuma identifikācijas numurs RSU-2017/85/AFN-MI**Neatvērt līdz piedāvājumu iesniegšanas termiņa beigām** |

1.12.6. Piedāvājumu iesniedz datordrukā, latviešu valodā. Ja pretendents iesniedz dokumentus svešvalodā, tiem pievieno paraksttiesīgās vai pilnvarotās personas (pievienojot pilnvaru) apliecinātu tulkojumu latviešu valodā.

1.12.7. Ja piedāvājumam tiek pievienotas dokumentu kopijas, tās apliecina pretendenta paraksttiesīgā persona.

1.12.8. Iesniedzot piedāvājumu pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

1.12.9. Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

1.12.10. Visi piedāvājuma pielikumi ir tā neatņemamas sastāvdaļas.

1.12.11. Visas piedāvājumā ietvertās cenas norāda *euro* (EUR) un cenās iekļauj visus piemērojamos nodokļus, izņemot pievienotās vērtības nodokli (turpmāk – PVN), kas tiek norādīts atsevišķi.

1.12.12. Piedāvājumu paraksta pretendenta paraksttiesīgā persona vai pilnvarotā persona (pievienojot pilnvaru).

1.12.13. Iepirkumā iesniegtajam piedāvājuma oriģinālam pilnībā jāatbilst Iepirkuma nolikumā izvirzītajām prasībām, jābūt caurauklotam ar numurētām lapām un klāt pievienotu satura rādītāju.

## 2. Pretendenta izslēgšanas noteikumi, prasības pretendentam, pretendenta iesniedzamie dokumenti

2.1. Pretendents savam piedāvājumam pievieno pieteikumu dalībai Iepirkumā ***(Iepirkuma nolikuma*** ***1.pielikums***), ko paraksta pretendenta pārstāvis ar pārstāvības tiesībām. Pretendents pievieno amatpersonas ar pārstāvības tiesībām izdotu pilnvaru (oriģinālu vai apliecinātu kopiju) citai personai parakstīt piedāvājumu un iepirkuma līgumu, ja tā atšķiras no LV Uzņēmumu reģistrā norādītās. Kompetentas institūcijas izsniegta izziņa par amatpersonu paraksta tiesībām, ja pretendents ir reģistrēts ārvalstīs. Pretendents pieteikuma vēstulē norāda informāciju, vai piedāvājumu iesniegušā pretendenta uzņēmums vai tā piesaistītā apakšuzņēmēja, tostarp, personas, uz kuras iespējām pretendents balstās pieredzes apliecināšanai, uzņēmums atbilst mazā vai vidējā uzņēmuma statusam[[1]](#footnote-1).

2.2. Prasības pretendentam, lai piedalītos Iepirkumā un iesniedzamie dokumenti:

| **Prasība** | **Iesniedzamais** **dokuments** |
| --- | --- |
| 2.2.1. Pretendents pēdējo 3 (trīs) trīs gadu laikā līdz piedāvājuma iesniegšanas dienai (2014., 2015., 2016., kā arī 2017. g.) ir veicis vismaz 1 (vienu) līdzvērtīgu pēc satura piegādi atbilstoši Iepirkuma nolikuma 1.5.punktā norādītajiem CPV kodiem. | 2.2.1.1. **Saraksts ar līdzīga rakstura piegādēm** ne vairāk kā 3 (trīs) iepriekšējos gados līdz piedāvājuma iesniegšanas dienai*)*. ***(Iepirkuma nolikuma 4.pielikums).***2.2.1.2. **Vismaz 1 (vienu) pozitīvu preču saņēmēja atsauksmi** no sarakstā ar līdzīga satura piegādēm. |

### **3. Tehniskais un finanšu piedāvājums**

### 3.1. Iepirkuma nolikuma Tehniskā specifikācija ir norādīta ***Iepirkuma nolikuma 2.pielikumā*** “TEHNISKĀ SPECIFIKĀCIJA/TEHNISKAIS-FINANŠU PIEDĀVĀJUMS”.

### 3.2.Tehnisko un finanšu piedāvājumu pretendents sagatavo atbilstoši ***Iepirkuma nolikuma*** ***2.pielikumam*** *“TEHNISKĀ SPECIFIKĀCIJA/TEHNISKAIS-FINANŠU PIEDĀVĀJUMS”.*

### 3.3. Finanšu piedāvājumā norādītajās cenās jābūt iekļautām visām izmaksu pozīcijām, kas saistītas ar Preces piegādes nodrošināšanu atbilstoši Tehniskajai specifikācijai (***Iepirkuma nolikuma 2.pielikums*)**.

### 3.4. Iepirkuma komisijai tehniskā piedāvājuma vērtēšanas laikā, ir tiesības lūgt pretendentam iesniegt Preču atbilstības Tehniskajai specifikācijai novērtēšanai šādus Preces paraugus:

### 3.4.1. Tehniskās specifikācijas*(****Iepirkuma nolikuma 2.pielikums***) 2.pozīcijā noteikto Preci “Spilvens”;

### 3.4.2. Tehniskās specifikācijas*(****Iepirkuma nolikuma 2.pielikums***) 3.pozīcijā noteiktās Preces “Gultas veļas komplekts” auduma gabala paraugs vai 3.1.pozīcijā noteikto Preci “Spilvendrāna”.

### 3.6. Finanšu piedāvājumā norādītajām cenām ir jābūt norādītām *euro* (EUR), norādot piedāvātās cenas ar precizitāti 2 (divi) cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli. Cenās jābūt ietvertām arī visām administrācijas, dokumentu sagatavošanas, saskaņošanas un transporta izmaksām, kas saistītas ar Preces piegādi. Pretendents norāda cenu par katru preces vienu vienību (bez PVN) un par plānoto vienības minimālo pasūtījuma apjomu atbilstoši finanšu piedāvājuma veidlapai (***Iepirkuma nolikuma 2.pielikums***). Papildus izmaksas līguma darbības laikā nebūs pieļautas.

# 4. Piedāvājumu vērtēšana un līguma slēgšanas tiesību piešķiršana

# 4.1. Piedāvājumu vērtēšana

4.1.1. Iepirkuma komisija piedāvājumu vērtēšanu veiks šādos etapos:

4.1.1.1. piedāvājuma noformējuma pārbaude;

4.1.1.2. pretendentu atlase;

4.1.1.3. tehniskā piedāvājuma vērtēšana;

4.1.1.4. finanšu piedāvājuma vērtēšana;

4.1.1.5. saimnieciski visizdevīgākā piedāvājuma noteikšana.

#### 4.1.2. Gadījumā, ja iepirkumu komisija pieprasa Iepirkuma nolikuma 3.4.punktā noteiktos Preču paraugus, pretendents tos iesniedz iepirkuma komisijai ne vēlāk kā 3 (trīs) darba dienu laikā no pieprasīšanas dienas. Pieprasījumu iepirkuma komisija nosūta uz pretendenta piedāvājumā Atklātā konkursā norādīto e-pasta adresi.

#### 4.1.3. Iepirkuma komisija vērtē, atbilstoši Iepirkuma nolikuma 3.4.punktā un 4.1.2.punktam iesniegtos Preču paraugus, un nosaka to atbilstību Tehniskās specifikācijas prasībām (***Iepirkuma nolikuma 2.pielikums***).

#### 4.1.4.Pretendenta, kuram ir piešķirtās līguma slēgšanas tiesības,atbilstoši Iepirkuma nolikuma 3.4.punktā un 4.1.2.punktam iesniegtos Preču paraugus iepirkumu komisija glabā līdz iepirkuma līguma izpildei. Pārējiem pretendentiem Preču paraugus iepirkuma komisija atgriež atpakaļ.

#### 4.1.3. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas līguma slēgšanas tiesības.

4.1.5. Iepirkuma komisija attiecībā uz pretendentu, kuram būtu piešķiramas līguma slēgšanas tiesības, pārbauda PIL 9.panta astotajā daļā norādīto izslēgšanas gadījumu esamību PIL 9.panta devītajā daļā noteiktajā kārtībā. Ja Pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents atbilstoši PIL noteikumiem ir tiesīgs iesniegt izziņu vai citu dokumentu par attiecīgo faktu gadījumos, kad Pasūtītāja iegūtā informācija neatbilst faktiskajai situācijai.

4.1.6.  Katrā vērtēšanas posmā vērtē tikai to pretendentu piedāvājumus, kas nav noraidīti iepriekšējā vērtēšanas posmā.

4.1.7. **Piedāvājuma izvēles kritērijs ir Iepirkuma nolikumam atbilstošs saimnieciski visizdevīgākais piedāvājums** **kas ieguvis lielāko punktu skaitu.**

**5. Saimnieciski visizdevīgākā piedāvājuma noteikšana**

5.1.Pēc pretendentu piedāvājumu atbilstības Tehniskajai specifikācijai pārbaudes iepirkuma komisija vērtē Iepirkuma nolikuma prasībām atbilstošos piedāvājumus pēc saimnieciski visizdevīgākā piedāvājuma noteikšanas kritērijiem.

5.2. Saimnieciski visizdevīgākais piedāvājums tiks izvēlēts pēc šādiem kritērijiem:

|  |  |
| --- | --- |
| **Vērtēšanas kritērijs** | **Punkti** |
| **A** | **Piedāvāta cena par visu nepieciešamo apjomu (ar piedāvāto atlaidi) pirmreizējam pasūtījumam** | **70** |
| **B** | **Piedāvāta cena par visām pozīcijām kopā** | **30** |
| **KOPĀ (A + B):** | **100** |

5.3. Vērtēšanas kritērijs (A) - **Piedāvāta cena par visu nepieciešamo apjomu (ar piedāvāto atlaidi) pirmreizējam pasūtījumam.**

Piedāvātā cena par visu nepieciešamo apjomu, kas noteikts Iepirkuma nolikuma Tehniskajā specifikācija (***Iepirkuma nolikuma 2.pielikums***) ar piedāvāto atlaidi pirmreizējam pasūtījumam. Piedāvājumu punkti tiek aprēķināti pēc šādas formulas:

A= ***70 \*(X/Y)***

Kur: 70 - maksimāli iespējamais punktu skaits;

X - zemākā cena starp pretendentiem (ar atlaidi);

Y - pretendenta piedāvātā cena (ar atlaidi);

A - attiecīgā piedāvājuma punkti.

5.4. Vērtēšanas kritērijs (B) - **Piedāvāta cena par visām pozīcijām kopā.**

Piedāvātā cena par 1 (vienu) gab. visām pozīcijām kopā. Piedāvājumu punkti tiek aprēķināti pēc šādas formulas:

B= ***30 \*(X/Y)***

Kur: 30 - maksimāli iespējamais punktu skaits;

X - zemākā cena starp pretendentiem;

Y - pretendenta piedāvātā cena;

B - attiecīgā piedāvājuma punkti.

**Kopējais iegūto punktu skaits = A+B**

5.6. Par saimnieciski visizdevīgāko iepirkuma komisija atzīs tā pretendenta piedāvājumu, kas būs ieguvis lielāko punktu skaitu saskaņā ar Iepirkuma nolikumā noteiktajiem piedāvājumu vērtēšanas kritērijiem.

5.7. Ja iegūtais vērtējums vairākiem pretendentiem ir vienāds, tad priekšroka dodama tam pretendentam, kurš ieguvis lielāko punktu skaitu A kritērijā – Piedāvāta cena par visu nepieciešamo apjomu (ar piedāvāto atlaidi) (EUR bez PVN) pirmreizējam pasūtījumam.

**6. Lēmuma par Iepirkuma rezultātiem pieņemšana un paziņošana.**

6.1. Iepirkuma komisija līguma slēgšanas tiesības piešķir pretendentam, kurš ir piedāvājis Iepirkuma nolikuma prasībām atbilstošu saimnieciski visizdevīgāko piedāvājumu.

6.2. Visi pretendenti tiek rakstveidā informēti par Iepirkuma rezultātiem 3 (trīs) trīs darba dienu laikā no lēmuma pieņemšanas dienas, nosūtot paziņojumu par Iepirkuma rezultātiem **uz pretendenta piedāvājumā norādīto elektroniskā pasta adresi.**

6.3. Ja Iepirkumā nav iesniegti piedāvājumi vai, ja iesniegtie piedāvājumi neatbilst Iepirkuma nolikumā noteiktajām prasībām, iepirkuma komisija pieņem lēmumu izbeigt Iepirkumu bez rezultāta un 3 (trīs) trīs darbdienu laikā pēc tam, kad pieņemts šajā punktā minētais lēmums, publicē publikāciju vadības sistēmā informāciju par iepirkuma izbeigšanu bez rezultāta, kā arī savā pircēja profilā nodrošina brīvu un tiešu elektronisku piekļuvi šim lēmumam.

6.4. Iepirkuma komisija var jebkurā brīdī pārtraukt Iepirkumu un neslēgt Līgumu, ja tam ir objektīvs pamatojums. Iepirkuma komisija 3 (trīs) darbdienu laikā pēc tam, kad pieņemts lēmums pārtraukt Iepirkumu, sagatavo un publicē publikāciju vadības sistēmā informāciju par Iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

**7. Iepirkuma komisijas tiesības un pienākumi**

7.1. Piedāvājumu izvērtēšanu veic iepirkuma komisija. Iepirkuma komisija ir tiesīga pieaicināt ekspertu.

6.2. Piedāvājumu atvēršanu un izvērtēšanu iepirkuma komisija veic slēgtā sēdēs bez pretendentu klātbūtnes.

7.3. Iepirkuma komisija ir tiesīga labot aritmētiskās kļūdas pretendentu finanšu piedāvājumā. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas.

7.4. Aritmētiskās kļūdas piedāvājumos tiek labotas šādi:

7.4.1. ja atšķiras skaitļi vārdos no skaitļiem ciparos, vērā tiks ņemti skaitļi vārdos;

7.4.2. ja piedāvājumā konstatēta aritmētiska kļūda finanšu aprēķinos, iepirkuma komisija to labo;

7.4.3. ja piedāvājumā konstatēta aritmētiska kļūda nodokļu aprēķināšanā, iepirkuma komisija to labo atbilstoši nodokļu likumos noteiktajai nodokļu aprēķināšanas kārtībai.

7.5. Piedāvājumu izvērtēšanā iepirkuma komisija pārbauda piedāvājumu atbilstību Iepirkuma nolikumā paredzētajiem noteikumiem, prasībām un Iepirkuma tehniskajā specifikācijā izvirzītajām prasībām.

7.6. Iepirkuma komisija atsakās no tālākas piedāvājuma izvērtēšanas gadījumā, ja tiek konstatēts, ka piedāvājums neatbilst kādai no Iepirkuma nolikumā noteiktajām prasībām.

7.7. Pēc piedāvājumu izvērtēšanas iepirkuma komisija pieņem kādu no šādiem lēmumiem:

7.7.1. par kāda no pretendentiem atzīšanu par Iepirkuma uzvarētāju;

7.7.2. par Iepirkuma izbeigšanu, neizvēloties nevienu no pretendentiem, ja Iepirkumam nav iesniegti piedāvājumi, vai arī iesniegtie piedāvājumi neatbilst Iepirkumā noteiktajām prasībām.

7.8. Pasūtītājs var jebkurā brīdī pārtraukt Iepirkumu, ja tam ir objektīvs pamatojums.

7.9. Ja iepirkuma komisija konstatē, ka konkrētais piedāvājums varētu būt nepamatoti lēts, Iepirkuma komisija pirms šī piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem.

7.10. Ja, izvērtējot pretendenta sniegto paskaidrojumu, iepirkuma komisija konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, iepirkuma komisija atzīst piedāvājumu par nepamatoti lētu un tālāk to neizskata.

7.11. Visas pārējās iepirkuma komisijas tiesības un pienākumus, kas nav atrunāti Iepirkuma nolikumā, regulē PIL un citi spēkā esošie normatīvie akti.

7.12. Pēc nepieciešamības Iepirkuma komisija var papildus pieprasīt no pretendenta papildus informāciju.

**8. Pretendentu, ieinteresēto piegādātāju tiesības un pienākumi**

8.1. Pretendenti, iesniedzot piedāvājumu Iepirkumā, vienlaicīgi apņemas ievērot visus Iepirkumā noteiktos nosacījumus, t.sk. dokumentu noformēšanā un iesniegšanā un precīzi ievērot Iepirkuma nolikuma un līgumā noteiktās prasības.

8.2. Pretendentam ir pienākums sniegt atbildes uz iepirkuma komisijas pieprasījumiem par papildu informāciju. Ja pretendents nesniedz atbildi uz Iepirkuma komisijas uzdotajiem jautājumiem iepirkuma komisijas norādītajā termiņā, iepirkuma komisijai ir tiesības izslēgt pretendentu no turpmākas dalības Iepirkumā.

8.3. Visas pārējās pretendentu, ieinteresēto piegādātāju tiesības un pienākumus, kas nav atrunāti Iepirkuma nolikuma prasībās, regulē PIL un citi normatīvie akti.

**8.4. Pretendents, kuram piešķirtas līguma slēgšanas tiesības, līgumu paraksta 5 (piecu) darba dienu laikā no Pasūtītāja nosūtītā uzaicinājuma parakstīt līgumu nosūtīšanas (arī e-pasta veidā) dienas. Ja norādītajā termiņā pretendents, kuram piešķirtas līguma slēgšanas tiesības, neparaksta līgumu, tas tiek uzskatīts par atteikumu slēgt līgumu ar Pasūtītāju.**

8.5. Ja izraudzītais pretendents atsakās slēgt līgumu ar Pasūtītāju, iepirkuma komisijai ir tiesības pieņemt lēmumu slēgt līgumu ar nākamo pretendentu, kas iesniedzis Iepirkumā saimnieciski visizdevīgāko piedāvājumu ar zemāko cenu, vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kas iesniedzis Iepirkumā saimnieciski visizdevīgāko piedāvājumu ar zemāko cenu, bet tas atsakās slēgt līgumu, iepirkuma komisija pieņem lēmumu pārtraukt Iepirkumu, neizvēloties nevienu piedāvājumu.

**9. Citi noteikumi**

9.2. Citas saistības attiecībā uz Iepirkuma norisi, kas nav atrunātas Iepirkuma nolikumā, nosakāmas saskaņā ar Latvijas Republikā spēkā esošiem normatīvajiem aktiem.

9.3. Iepirkuma nolikumam pievienoti šādi pielikumi:

1.pielikums – Pretendenta pieteikuma veidlapa par piedalīšanos Iepirkumā;

2.pielikums – “TEHNISKĀ SPECIFIKĀCIJA/TEHNISKAIS-FINANŠU PIEDĀVĀJUMS”;

3. pielikums – “Informācija par pretendenta pieredzi” (*veidlapa*);

 Iepirkuma komisijas priekšsēdētāja S.Mazlazdiņa

**1.pielikums**

**Iepirkuma** **“Gultas veļas, segu, spilvenu un dvieļu iegāde” nolikumam**

 **ID Nr. RSU-2017/85/AFN-MI**

 **PIETEIKUMS**

**Piezīme**: *pretendentam jāaizpilda tukšās vietas šajā formā.*

par piedalīšanos iepirkumā “Gultas veļas, segu, spilvenu un dvieļu iegāde”,

ID Nr. RSU-2017/85/AFN-MI

|  |  |
| --- | --- |
| *Kam:* **Rīgas Stradiņa universitātei**Dzirciema iela 16Rīga LV-\_\_\_\_Latvija | *No:* **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(pretendenta nosaukums un adrese)* |

Godātā iepirkuma komisija,

Saskaņā ar iepirkuma „Gultas veļas, segu, spilvenu un dvieļu iegāde”, identifikācijas Nr. RSU-2017/85/AFN-MI (turpmāk – Iepirkums) nolikumu, mēs, apakšā parakstījušies, apstiprinām piedāvājumā sniegto ziņu patiesumu.

1. Ja pretendents ir piegādātāju apvienība:
	1. personas, kuras veido piegādātāju apvienību nosaukums, reģ. Nr., juridiskā adrese:\_\_\_\_\_;
	2. katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

### 2. Mēs apstiprinām, ka:

2.1. piekrītam veikt visus Iepirkuma nolikuma tehniskajā specifikācijā noteiktos pakalpojumus un izpildīt iepirkuma līguma nosacījumus atbilstoši visām Iepirkuma nolikuma Tehniskajā specifikācijā izvirzītajām prasībām;

2.2. spējam nodrošināt kvalitatīvu Iepirkuma nolikuma Tehniskajā specifikācijā norādītās Preces piegādi \_\_\_ (*skaitlis vārdiem*) dienu laikā no pasūtījuma veikšanas dienas pirmreizējam pasūtījumam un \_\_\_ (*skaitlis vārdiem*) dienu laikā no pasūtījuma veikšanas dienas turpmākiem pasūtījumiem;

2.3. neesam ieinteresēti nevienā citā piedāvājumā, kas iesniegts Iepirkumā.

3. Pretendents plāno piesaistīt līguma izpildē šādus apakšuzņēmējus (*norāda, ja apakšuzņēmēju sniedzamo pakalpojumu vērtība ir 10 procenti no kopējās iepirkuma vērtības vai lielāka*).

4. Pretendenta uzņēmums vai tā piesaistītā apakšuzņēmēja uzņēmums atbilst mazā *vai* vidējā (*norāda attiecīgi*) uzņēmuma statusam (*norāda pēc nepieciešamības*).

Informācija par pretendentu vai personu, kura pārstāv piegādātāju Iepirkumā:

|  |  |
| --- | --- |
| Pretendenta nosaukums: |  |
| Reģistrēts: |  |
| ar Nr. |  |
| Juridiskā adrese:  |  |
| Biroja adrese: |  |
| Kontaktpersona iepirkuma līguma izpildē: |  |
|  | (vārds, uzvārds, amats) |
| Telefons: |  |
|  |
| **E-pasta adrese (obligāti norādama):** |
| Nodokļu maksātāja reģistrācijas Nr.: |  |
| Banka: |  |
| Kods: |  |
| Konts: |  |
| Telefons: |  |

Ar šo uzņemos pilnu atbildību par Iepirkumam iesniegto dokumentu komplektāciju, tajos ietverto informāciju, noformējumu, atbilstību Iepirkuma nolikuma prasībām. Sniegtā informācija un dati ir patiesi.

Piedāvājuma dokumentu pakete sastāv no \_\_\_\_\_\_\_\_\_ (\_\_\_\_\_\_\_\_\_\_\_\_\_) lapām.

Paraksts:

Vārds, uzvārds:

Amats:

Pieteikums sagatavots un parakstīts 2017. gada \_\_. \_\_\_\_\_\_\_\_\_\_\_.

**2.pielikums**

 **Iepirkuma „Gultas veļas, segu, spilvenu un dvieļu iegāde”** nolikumam

Iepirkuma identifikācijas Nr. RSU-2017/85/AFN-MI

**TEHNISKĀ SPECIFIKĀCIJA/TEHNISKAIS-FINANŠU PIEDĀVĀJUMS**

**(pievienota elektroniskā formātā pie Iepirkuma nolikuma dokumentācijas RSU mājas lapā)**

**3.pielikums**

**Iepirkuma “Gultas veļas, segu, spilvenu un dvieļu iegāde” nolikumam**

 **ID Nr. RSU-2017/85/AFN-MI**

Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**INFORMĀCIJA**

**par pretendenta pieredzi līdzvērtīgu piegāžu vai pakalpojuma veikšanā**

|  |  |  |  |
| --- | --- | --- | --- |
| **Nr. P.k.** | **Veikto piegāžu apraksts atbilstoši izsludinātā iepirkuma CPV kodam, kas ir līdzvērtīgas pēc satura iepirkuma priekšmetam**  | **Pasūtītāja nosaukums, adrese** | **Piegādes izpildes laiks (datums)** |
| **1.** |  |  |  |
| **2.** |  |  |  |
| **3.** |  |  |  |
| **….** |  |  |  |

1. Atbilstoši Eiropas Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums - uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; Vidējais uzņēmums - uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-1)